**DĖL LĖŠŲ SKYRIMO**

2022 m. birželio 3 d. Nr. DĮV-448

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1, 5.2, 5.3 papunkčiais, atsižvelgdamas į Šilalės sutrikusios psichikos žmonių globos bendrijos 2022 m. gegužės 6 d. prašymą „Dėl papildomo finansavimo“, Šilalės krašto neįgaliųjų sąjungos 2022 m. sausio 6 d. prašymą, Lietuvos politinių kalinių ir tremtinių sąjungos Šilalės filialo 2022 m. vasario 23 d. prašymą „Dėl išlaidų kompensavimo“, Šilalės Šv. Pranciškaus Asyžiečio parapijos 2022 m. gegužės 13 d. prašymą, Maltos ordino pagalbos tarnybos Šilalės skyriaus 2022 m. gegužės 24 d. prašymą „Dėl dalyvio nario mokesčio“ ir Šilalės rajono dviračių sporto klubo „Kvėdarna“ 2022 m. gegužės 20 d. prašymą:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 3 484,0 Eur:

1.1. Šilalės sutrikusios psichikos žmonių globos bendrijai – 500,0 Eur (padengti organizuojamos savarankiško gyvenimo įgūdžių ugdymo stovykloje Palangoje dalyvaujančių Šilalės rajono bendrijos narių išlaidų dalį);

1.2. Šilalės krašto neįgaliųjų sąjungai – 363,0 Eur (padengti komunalinių paslaugų (šildymo) išlaidas);

1.3. Lietuvos politinių kalinių ir tremtinių sąjungos Šilalės filialo tarybai – 121,0 Eur (padengti Šilų-Girėnų miške žuvusių Lietuvos partizanų paminėjimo renginio, kuris vyko 2022 m. vasario 19 d., išlaidas);

1.4. Šilalės Šv. Pranciškaus Asyžiečio parapijai – 350,0 Eur (padengti Lietuvos Katalikų bažnyčios kronikos 50-mečio minėjimo renginio, kuris vyko 2022 m. gegužės 15 d., išlaidas);

1.5. Maltos ordino pagalbos tarnybos Šilalės skyriui – 150,0 Eur (padengti Šilalės rajono neįgaliesiems 2022 m. birželio 5–10 d. Monciškėje, Užupio takas 6a, organizuojamos vasaros stovyklos „Ir vėl drauge“ išlaidas);

1.6. Šilalės rajono dviračių sporto klubui „Kvėdarna“ – 2 000,0 Eur (padengti organizuojamų XXV jubiliejaus tarptautinių dviratininkų lenktynių, vyksiančių 2022 m. birželio 18 d., išlaidų dalį).

2. P a v e d u Šilalės rajono savivaldybės administracijos Centralizuotam buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Gedeminas Sungaila